Dos incendis cremen a la Catalunya Central\nAl foc del Lluçanès, que ja està controlat, se n'hi sumen d'altres arreu del territori\nL'incendi de Sant Feliu Sasserra es va estabilitzar ahir al vespre, després de cremar 377 hectàrees. Un total d'onze bombers i voluntaris van patir ferides lleus per lipotímies, cops o inhalació de fum.\nARA BARCELONA. Actualitzada el 21/07/2012 00:00\n260x366 Un camp afectat per l'incendi iniciat a Sant Feliu Sasserra. Les flames van cremar terreny forestal i agrícola de diversos municipis del Lluçanès. / ACN Un camp afectat per l'incendi iniciat a Sant Feliu Sasserra. Les flames van cremar terreny forestal i agrícola de diversos municipis del Lluçanès. / ACN\nL'incendi que crema des de dijous a la tarda a Sant Feliu Sasserra (Bages) continuava ahir al vespre actiu. Al tancament d'aquesta edició, els Bombers de la Generalitat havien aconseguit estabilitzar el perímetre del foc i esperaven tenir-lo controlat a la nit. Les flames també van cremar terreny forestal i agrícola dels municipis de Prats de Lluçanès, Oristà i Olost. El delegat del Govern a la Catalunya Central, Jordi Moltó, va explicar que ahir encara hi havia "condicions meteorològiques adverses" i va avisar que el vent de marinada, que va començar a bufar a la tarda, podria portar "alguna sorpresa". Moltó va assegurar que no hi ha cap front viu, però sí "zones de fumarola que podrien produir un rebrot".\nEl foc havia cremat ahir 377 hectàrees. A última hora, un total de 46 dotacions terrestres i un mitjà aeri treballaven en les tasques d'extinció. Onze persones, entre bombers i voluntaris, van patir ferides lleus per lipotímies, cops o inhalació de fum. A més, dijous a la tarda un pagès va ser atès per cremades de primer grau a la cara. Es tracta del pagès que estava treballant amb una màquina de segar i que hauria provocat l'incendi per una guspira.\nA primera hora de tarda, l'inici i la cua del foc ja estaven estabilitzats i el punt dèbil estava situat a la part central, ja que és en una zona de difícil accés i amb molta massa forestal. Tot i així, hi va haver "rebrots de foc", ja que alguns pics no havien acabat de cremar. "El foc anava saltant a una velocitat molt ràpida", va relatar Moltó.\nEls bombers van comprovar sobre el terreny la perillositat de l'estiu. Tres incendis més van cremar ahir a la tarda, un a Sant Feliu de Buixalleu (Selva), on van treballar durant el dia una trentena de dotacions; un petit foc a Llagostera i un altre a Bellver de la Cerdanya, que va fer desplaçar 10 dotacions terrestres i 4 mitjans aeris, i que a mitja tarda ja estava en fase de control. Aquest últim va obligar a a distribuir alguns dels mitjans que treballaven en l'incendi de Sant Feliu Sasserra.Durant la primera quinzena de juliol s'han cremat a la província de Barcelona més de 1.000 hectàrees en 24 incendis entre zones forestals i de cultius, fet que suposa la xifra més alta de superfície cremada en aquest període des de fa deu anys.\nRelacionat amb l'incendi més important de l'estiu, el que va cremar més de 3.100 hectàrees a Rasquera (Ribera d'Ebre) -així com als municipis del Perelló, Benifallet i Tivenys al maig-, els Mossos d'Esquadra van detenir ahir Paul William C., un ciutadà anglès de 33 anys com a presumpte autor del foc. La policia també li imputa robatoris en diverses masies de la zona, coincidint amb l'incendi.


JORNADA JOVE DE CREACIÓ ARTÍSTICA: DANSA CONTEMPORÀNIA 2013 | Mercat de les Flors\nJORNADA JOVE DE CREACIÓ ARTÍSTICA: DANSA CONTEMPORÀNIA 2013\nOrganitzat per l’Institut d’Educació de Barcelona (IMEB), el Mercat de les Flors i l’Institut del Teatre, Jornada Jove de Creació Artística: Dansa Contemporània és un projecte de pràctica artística dirigit als centres d’educació secundària i batxillerat públics de Barcelona.\nAmb més de vuit anys d’història, es va crear amb l’objectiu primer d’apropar el llenguatge del moviment i la dansa contemporània al públic jove. El projecte es presenta com una eina educativa pel professorat però sobretot s’introdueix com una vivència i experiència positiva, tant personal com col·lectiva, per a l’alumnat dels instituts d’ensenyament secundari de la ciutat.\nEl projecte va fer un salt endavant el curs 10-11 amb la incorporació a la direcció artística pel termini d’un any d’un coreògraf professional elegit per concurs públic.\nDesplegament i metodologia\nS’articula en els tres àmbits i fases següents:\nFormació del professorat. La primera fase d’aquest projecte consisteix en la formació dels professors dels instituts. Aquesta formació tindrà una durada de 10 sessions de 120 minuts cadascuna, es farà a les aules de l’IT i comptarà amb l’assistència de professionals i alumnes o graduats del Conservatori Superior de Dansa de l’IT\nProcés de creació coreogràfica compartit entre alumnes i professors amb la supervisió artística del coreògraf. Els professors dels instituts coordinats per l’IMEB introduiran i treballaran propostes de moviment encaminades a poder compondre una coreografia que respondrà al tema i a la música proposada. La supervisió del coreògraf es concretarà a través d’un seguiment als instituts durant el procés creatiu\nMostra del resultat final a l’escenari del Mercat de les Flors el 5 de juny de 2013\nActivitats de suport pels alumnes i professors\nLa formació del professorat és una de les característiques específiques del projecte relacionada amb la seva voluntat educativa, que li dóna un valor afegit cara als centres de secundària als quals va adreçat el programa. El treball a l’aula és una de les facetes singulars del projecte que ha donat com a resultat una motivació tant d’uns com dels altres, més alta de l’habitual i per tant ha redundat en el projecte, augmentant clarament la qualitat dels resultats.\nLa coreògrafa Lipi Hernández dirigeix l’edició 2013 del projecte\nLipi Hernández és ballarina, coreògrafa i docent en l’àmbit del cos i el moviment. Destacada creadora referent de l’escena contemporània, va ser fundadora de la companyia Las Malqueridas la qual, el 2007, transforma en plataforma d’investigació i desenvolupament I+D de nous formats artístics a l’entorn del llenguatge del cos i el moviment. Del 2005 al 2007 va ser directora artística del centre de creació La Caldera; durant aquest mateix període exerceix la direcció de l’especialitat de Pedagogia de la Dansa al Conservatori Superior de Dansa de l’Institut del Teatre. A més de la docència en escoles, centres i companyies, destaca la seva tasca com assessora i tutora de nombrosos projectes i laboratoris de creació artística relacionats amb la dansa i el moviment. Recentment ha rebut el premi Dansacat 2012 en la categoria de Trajectòria Professional.\nVeure TOTS DANSEN


Els comerços santcugatencs obren encara amb dubtes\nAquest matí dilluns, 18 de maig, hi havia ambient a l'eix comercial FOTO: R. G\nEn aquesta fase 0,5 els comerços poden obrir sense cita prèvia\nper Nielo Ballart i Àgata Guinó 18 de maig de 2020\nAquest dilluns 18 de maig, Sant Cugat ha entrat en la fase 0,5 del desconfinament, i una de les úniques variacions és que els comerços de Sant Cugat poden atendre clients sense cita prèvia. Tot i això, els comerços encara tenen dubtes davant la situació i consideren que les franges horàries no ajuden a omplir els locals.\nLes botigues de roba, per exemple, no han rebut cap mena d'instrucció de com han de netejar les peces de roba, o de quina manera han d'atendre els clients. Així ho explica Lorena Vázquez, propietària de la botiga Le Cotton Bleu, que assegura que cap autoritat s'ha posat en contacte per dir-los quins protocols ha de seguir. "No hem tingut una informació clara de quins eren els procediments, no ens han deixat uns protocols clars de com s'havia d'higienitzar la roba, o qualsevol article. Nosaltres hem posat tot el que s'ha posat a sobre de la taula. Hem comprat una màquina d'ozó per desinfectar. Amb això higienitzem la botiga i també la roba. També utilitzem esprais que fem servir per a l'ambient i per als teixits i una planxa de vapor que els hi passem a les peces que es prova la clienta. El que no faré mai és mentir a les clientes".\nCas similar també és el de la botiga Mooi: "Hem fet una inversió important. Hem comprat una màquina d'ozó per depurar l'aire, esprais i desinfectants per la roba i guants i mascaretes per a nosaltres i els clients". D'altra banda, algunes tendes com Bluee Moon, parlen també de l'aforament i les distàncies a la tenda: "Nosaltres disposem d'una planxa de potència de calor per la roba i desinfectem els provadors cada vegada que es fan servir. No obstant això, creiem que és fonamental la distància de seguretat i, tot i que disposem d'una botiga gran, només atenem a un client per treballador".\nA més, moltes de les botigues comenten que la distribució horària de les actuals franges no ajuda que la gent entri a la botiga. "No ajuda que la gent no pugui sortir. Estàs aquí, en un carrer on normalment hi ha molt ambient, però les famílies surten amb els nens i estan pels nens", assenyalen des de Mooi. Tal com expliquen des de Blue Moon, "la gent està una mica despistada, no sap si estem oberts o no i els horaris de passeig tampoc ajuden" o "la gent té por" tal com diuen des d'Anyram.\nUn altre punt que preocupa a les botigues és haver de netejar la roba que s'han emprovat les clientes abans els pot fer perdre vendes. "Som una botiga petita, no tenim molt de stock, tenim una talla per cada peça. La gent però és comprensible", afegeixen des de Le Cotton Blue. En el cas d'Anyram, expliquen que disposen en el magatzem d'una selecció de roba que la gent s'ha provat i que per tant, és un producte que en aquell moment no poden comercialitzar.\nA més, les botigues de roba pateixen perquè el sector de la moda es pugui veure afectat. "Han vingut alguns clients que tenien ganes de sortir a comprar algun caprici, no obstant això, la diferència és abismal amb el que era abans" comenten des de Mooi. També ho expliquen des d'Uniformes Prat: "Afecta que la gent no pugui sortir al carrer, la gent no està mentalitzada al consum i compra productes de necessitat, com mascaretes". D'altra banda, tal com expliquen d'Anyram, treballen amb un producte caduc i això pot afectar a l'economia del comerç: "Teníem tota la campanya comprada i practicant no havíem venut res".\nAmb tot, les botigues expliquen haver-se sentit soles durant aquests dies, ja que tal com expliquen des d'Uniformes Prat: "El Govern li ha vingut gran tot això i ha anat sobre la marxa. No estem contents amb tot l'ajut". En una línia similar es posicionen des de Mooi: "Ens sentim molt sols, sobretot els petits comerços que som familiars o amb pocs treballadors".\nFOTO: Àgata Guinó\nA més, botigues com Anyram expliquen que les ajudes no les han ajudat a sobreviure: "L'administració hauria d'haver ajudat d'alguna manera, hem tingut molt poca ajuda, per no dir res. En el nostre cas, només ens ha arribat per pagar la llum". D'altra banda, des de Blue Moon es mostren més optimistes: "Esperem que no duri gaire aquesta fase 0,5 i mentre duri, que sigui per un bé de tots. Ha sigut un moment difícil per tots i les administracions han fet el que han pogut"\nFinalment, botigues com Le Cotton Blue han subratllat que la pandèmia ha provocat que hagin obert pàgina web que fins ara no en tenien per pal·liar les conseqüències d'aquesta crisi sanitària.\nL'obertura en altres sectors\nAltres sectors també han aprofitat el dilluns 18 de maig per obrir la botiga en aquesta nova fase 0,5. Aquest és el cas de la tenda Juguettos del carrer Major: "De moment hem tingut clientela. Per sort, el tema de les franges horàries a nosaltres no ens afecta tant, perquè estem oberts en l'horari que els nens poden sortir al carrer". A més, des de la botiga de joguines consideren que no es veuran molt afectats: "Els joguets seguiran tenint demanda. Ara mateix, venen moltes famílies per comprar puzles o coses per fer manualitats amb els nens a casa".\nFinalment, des de la botiga Morales Decoració expliquen com han intentat sobreviure fins a l'obertura: "Hem mantingut molt el contacte amb els clients i l'apertura no és tan determinant com per altres botigues. Estem reconvertint una mica la nostra manera de treballar, tot i això, esperem que a la llarga la dinàmica de travessar una porta canvi". Tanmateix, des de l'estudi també han considerat a faltar ajuts per part de l'administració: "Tot ha sigut posposar i l'ajuda ha estat molt poca. Tot plagat és una incertesa i d'aquí a 1 any i mig, veurem si era una crisi profunda o no".


Arquitectura moderna y ciudad. Una inmersión rápida - Centre Obert d'Arquitectura - COAC\nA la presentació del llibre ‘Arquitectura Moderna y Ciudad. Una inmersión rápida’ comptem amb la participació de Joan Busquets, arquitecte i autor del llibre i Eulàlia Gómez, arquitecta.\nEl llibre recull diferents històries sobre l’arquitectura moderna per tal de definir el període fundacional dels mestres i les vanguardies, i comprendre la difusió del Moviment Modern amb les seves crítiques i contradiccions. Un segon blog ens permet parlar sobre l’arquitectura actual i debatre sobre els problemes de la ciutat contemporània, evitant el llenguatge especialista. Amb aquesta finalitat, es formulen cinc preguntes sobre el rol actual de l’arquitectura i es proposen fins a deu ‘estratègies projectuals’. A més, s’aborden els reptes que l’arquitectura pot resoldre en un procés de forta mutació digital que apunta cap a una societat més sostenible.\nEntrada lliure fins a completar l’aforament. La sessió es pot seguir també a través de l’Instagram de La Capell: @lacapell_com. Clica aquí per seguir l’acte.\n*Entrada lliure fins a completar aforament.\nArquitecte i urbanista català titulat per la Universitat Politècnica de Catalunya el 1969 i doctorat per la mateixa el 1975, en la qual ocupa actualment la càtedra d'urbanisme. També és catedràtic de la Graduate School of Design de la Universitat Harvard des de 2002, i professor convidat i consultor en universitats de diversos països. Va ser guardonat amb el Premi Erasmus el 2011, un premi anual per a una persona que hagi fet una contribució excepcional a la cultura europea, societat o ciències socials, "en reconeixement a la seva impressionant i multifacètica tasca en el camp de la planificació urbanística.\nEn la presentació del llibre “Niños y bisabuelos” conversaran l’editor de la publicació, Moisés Puente,...


Experiència | Ideared\nIdeared / Experiència\nSom una agència de comunicació estratègica i de màrqueting digital composta per un equip sòlid de persones i una àmplia xarxa de col·laboradors. Som una xarxa d’apassionats pels reptes professionals dels nostres clients.\nAcompanyem i assessorem als nostres clients en el disseny i el desenvolupament de la seva estratègia i pla de comunicació. Els proporcionem les millors solucions personalitzades, creatives i innovadores per així millorar la seva identitat de marca i / o producte i la relació amb el seu públic objectiu.\nActuem segons el que anomenem “triple enfocament”, és a dir, orientant la nostra feina des de les 3 àrees de coneixement que dominem, i ampliat a una quarta àrea centrada en les xarxes socials:\n1) Des del coneixement i la gestió d’empreses.\n2) Des del coneixement en les tecnologies de la informació i de la comunicació.\nConeixedors de la tecnologia (membres registrats de Microsoft, membres del mapa TIC de Catalunya, experts en OpenSource).\n3) Màrqueting i comunicació.\nPartim de l’estratègia de màrqueting i de comunicació particular de cada projecte.\n4) Gestió de xarxes socials i comunitats online.\nAnalitzem quines xarxes són les més adequades per a cada empresa, i les gestionem i dinamitzem per a crear un diàleg obert amb el públic objectiu i reforçar la imatge de marca.\nCarles Sanabre compta amb una experiència professional de més de 20 anys en comunicació interactiva, disseny web i màrqueting digital.\nDescobreix la trajectòria professional de Carles i d’ideaRed!


Des de fa 17 anys el nostre club organitza un torneig de promoció del minibàsquet anomenat Memorial Salvador Girbau. L'objectiu d'aquest torneig és, a part de la competició en sí, la trobada i intercanvi d'experiències entre equips diversos d'aquestes categories fora de les lligues regulars en les que cada un d'ells competeixen. Aquest any el torneig es durà a terme íntegrament, dissabte 10 de març disputant les categories Pre-Mini Masculines i les Pre-Mini Femenines.\nPel que fa l'estructura del torneig, hi ha diverses categories dividides en grups de 3 i 4 equips. Es disputarà una fase prèvia de grups i posteriorment hi haurà una fase final amb creuaments entre equips dels diversos grups per tal de determinar la classificació final de cada conjunt. L'estructura de les fases finals varien depenent la categoria.\nHoraris de les Activitats: Dinar, Sessió de Cinema, Taller de Sensibilització BCR\nPodràs anar consultant els resultats dels partits i les classificacions a temps real a mesura que es vagin disputant tots els partits del torneig. 25 equips, més de 300 esportistes, 58 partits, vàries categories.. tot un espectacle de bàsquet formatiu!


El confinament de la Conca d'Òdena deixa el polígon de Plans d'Arau sense activitat - Regió7\nEl confinament de la Conca d'Òdena deixa el polígon de Plans d'Arau sense activitat\nEl parc industrial de la Pobla de Claramunt, molt dependent dels treballadors de la Conca, va quedar pràcticament buit\nEl polígon de Plans de l'Arau, ahir al matí sense pràcticament activitat arxiu particular\nLa ubicació inicial del control d'entrada i sortida a la Conca d'Òdena va deixar ahir al matí el polígon de Plans d'Arau de la Pobla de Claramunt pràcticament buit, amb una única connexió per la carretera de Capellades a la Pobla. L'accés per l'A-2 va ser tallat, van explicar fonts empresarials, «No podem servir els clients», afirmaven ahir al matí aquestes fonts.\nUna de les empreses perjudicades pel confinament i també per la mala ubicació inicial del tall va ser la planta de la multinacional Novares, especialitzada en la fabricació de components per a l'automoció, que va haver d'aturar la seva activitat en els torns de nit i matí ja que només 10 de les 430 persones en plantilla van poder anar-hi a treballar. El 70% de la plantilla, segons explicaven fonts de la direcció de la planta, són persones de l'àrea de confinament.\nL'empresa, que a la tarda va poder treballar amb el 35% de la plantilla, assegurava que hi havia hagut «descoordinació» per part de Mossos en el tall, ja que haurien arribat agents de fora del ter-ritori sense prou coneixement del terreny i el confinament es va iniciar en un lloc inadequat per mantenir certa activitat a les empreses del polígon. Els camions que entren i surten habitualment de Novares podien mantenir l'activitat si prèviament eren informats per l'empresa de les circumstàncies del tall i per on accedir a Plans d'Arau.\nLa situació per a aquesta empresa del polígon de Plans de l'Arau era ahir molt complexa, i valorava que les pèrdues només per aquesta jornada podien suposar fins a 60.000 euros, segons càlculs de la companyia.\nLa direcció de Novares es queixava del «buit legal» que el confinament deixa en les indústries. En aquesta situació, diuen fonts de la direcció, s'hauria de tramitar un expedient de regulació temporal per motius productius, però cal un període de quinze dies per negociar i, a més, deien les mateixes fonts «ara mateix no tenim amb qui negociar perquè estan confinats». A l'empresa hi havia ahir desconcert», com al conjunt del sector. La Unió Empresarial de l'Anoia (UEA) va emetre ahir un comunicat per als seus associats elaborat conjuntament amb els ajuntaments d'Igualada, Òdena, Santa Margarida de Montbui, Vilanova del Camí, i la conselleria d'Empresa i Coneixement que recollia la diversa casuística sobre l'entorn empresarial i laboral que estava suscitant ja des dijous a la nit l'excepcional mesura de confinament de la Conca d'Òdena. Empreses i sindicats no sabien com afrontar la manca de personal en empreses per les restriccions de moviments.\nL'absentisme generat pel confinament estava deixant sense efectius nombroses empreses del territori. El desconcert generalitzat s'intentava pal·liar ahir al matí amb reunions amb la conselleria i els ajuntaments per resoldre els enormes dubtes que existien.\nEn el comunicat, la UEA recordava que el confinament no és de moment domiciliari i que està permesa la mobilitat interna dins del perímetre. Per tant, deia el comunicat, «les persones que estiguin dins el perímetre confinat han d'assistir personalment als seus llocs de treball».\nAmb tot, «tot aquell que es trobi fora de la zona confinada i no pugui accedir al seu lloc de treball», diu la nota, «s'ha de posar en contacte amb la seva empresa. Per la seva banda l'empresa comunicarà al treballador/a, la informació que prové de forma directa des del Ministeri de Treball». Igualment, «tota persona que es trobi dins la zona confinada i no pugui accedir a la seva feina situada fora d'aquest perímetre, s'ha de posar en contacte amb l'empresa que alhora li informarà de com actuar». També recorda que els treballadors autoritzats a accedir a la zona confinada, és a dir, que poden entrar i sortir-ne sota autorització explícita, són els tècnics dels operatius de seguretat i emergències, els treballadors assistencials, treballadors de botigues d'alimentació i farmàcies i treballadors d'empreses crítiques, com petroquímiques.


21/06/12 JOAN FUSTER "in memoriam"\n20/06/11 L’ANC es presenta al PV\nCarles Benítez (Barcelona/Barxeta) intervé hui en la presentació de l'ANC al Cap i Casal Dimecres 20 Juny 2012\n"A un tir de pedra" serra de Buixcarró\nFlashmob Independence of Catalonia\nAssemblea Nacional Catalana [ANC]\n28A  manifestació a València\n29-M Moviment Defensa de la Terra\nMDTPPCC el 25/03/2012\nNi retallades ni reforma laboral. Per una economia al servei del Poble\nAprofitant la darrera crisi del capitalisme, els Països Catalans sota dominació espanyola estan sent sotmesos a un procés de reestructuració sota els dictats del capital financer, les transnacionals i les diferents burgesies. Per dur-la a terme, abans el PSOE i ara la Santa Aliança PP-CiU s'han aplicat a fons en la posada en pràctica d'un programa liberal, que està duent el nostre poble a un procés accelerat d'empobriment i de desestructuració social.\nCiU i PP executen a l'uníson un conjunt de mesures basades en tres pilars: retallades i, per tant, desballestament del sector públic, fiscalitat regressiva (robar els assalariats per beneficiar els capitalistes, especialment la banca) i desregulació laboral. A més de continuar garantint els beneficis multimilionaris al capital especulatiu, l'objectiu d'aquests mesures és, bàsicament, augmentar les plusvàlues empitjorant les condicions d'explotació de la classe treballadora per augmentar els marges de benefici empresarial.\nUna de les joies del programa ultraliberal de la Santa Aliança és l'anomenada reforma laboral, una veritable declaració de guerra a la classe treballadora. Aquesta reforma facilita i abarateix l'acomiadament i alhora afebleix els mecanismes de defensa de la classe treballadora davant qualsevol agressió en l'àmbit laboral, atès que atempta directament contra la negociació col·lectiva.\nEvidentment, no es pot obviar tampoc que els Països Catalans del sud de l'Albera pateixen un espoli fiscal de 25.000 milions, que suposa una doble plusvàlua sobre la classe treballadora catalana i que, per tant, està agr eujant els efectes de la crisi.\nDit això, les polítiques de la Santa Alianza sota el dictat del capital ens demostren que no hi ha possibilitat de reformar el capitalisme, el qual només pot subsistir retallant els nostres drets socials, és a dir, augmentant l'explotació o promovent guerres a escala regional (per exemple, Líbia).\nPer això, una sortida perdurable a la crisi passa necessàriament per la transformació del sistema econòmic i posar l'economia al servei de les necessitats de la majoria i no pas al servei dels beneficis d'una minoria.\nI en una primera fase, posar l'economia al servei del poble implica:\n• Nacionalitzar la banca i els sectors estratègics (energia, transports, aigua, telecomunicacions...)\n• Reduir de la jornada laboral.\n• Instaurar un sistema fiscal realment redistributiu i progressiu que penalitzi l'especulació financera i l'acumulació patrimonial i afavoreixi les rendes del treball.\n• Lluitar implacablement contra el frau fiscal, que es concentra en la banca i les grans empreses i fortunes.\n• Instaurar una renda bàsica universal.\n• Crear llocs de treball en el sector públic en lloc de suprimir-los.\n• Garantir l'accés de tothom a l'habitatge, gravant considerablement els habitatges buits i les segones residències.\nFem una crida a participar activament en els comitès locals i en els piquets informatius per garantir l'èxit de la vaga del dia 29. L'endemà, però, caldrà continuar la mobilització i el treball per dotar-nos d'un sindicalisme nacional i de classe.\nViral reforma laboral 2012 [COS]\n29M vaga general a EUSKADI [LAB]\nValència Zombie [Pot de Plom]


ERC i Reagrupament aniran junts a Barcelona ! directe!cat\ndirecte ! a La República. N. 4126. Dijous, 24 de juny de 2021 14:19 h\nPolítica Última actualització Dijous, 27 de gener de 2011 22:30 h\nPortabella presentarà aquest divendres l'acord i no descarta reprendre converses amb la CUP\nLes turbulents negociacions per conformar una candidatura independentista unitària a Barcelona comencen a tancar-se. Aquest divendres, Jordi Portabella, l'impulsor de l'aliança, presentarà davant la premsa un acord amb Reagrupament independentista pel qual les dues formacions concorreran juntes a les eleccions municipals del 22 de maig. De fet aquesta setmana Oriol Amorós ja explicava a directe!cat que les negociacions estaven molt avançades, i s'atrevia a aventurar que les negociacions amb la CUP, trencades ja fa setmanes, podrien reobrir-se quan la candidatura vegi el poder aglutinador de Portabella. 'Mantenim l'oferiment', afegia. El pacte entre Esquerra i Reagrupament s'inscriu en els acords similars rubricats entre les dues formacions a municipis com Sant Cugat del Vallès i a Puigcerdà.\nBarcelona, erc, jordi portabella, Oriol Amorós, rcat\nOriol Amorós insistia aquest dijous que ERC està obert a celebrar unes eleccions primàries obertes a la ciutadania per triar el cap de llista de la coalició independentista, i en aquest sentit criticava el posicionament de SI perquè, segons ha assegurat, 'han proposat fins a sis coses diferents'.\nCal recordar que la potència electoral de Reagrupament a Barcelona en les properes eleccions catalanes, on van obtenir 7.289 vots, l'equivalent a l'1% del cens, no els permetrien obtenir representació per si sols al consistori.\nL'acord, que comença a Puigcerdà, comença a estendre's pel país\nDesprés de l'acostament del president de Reagrupament, Joan Carretero, a ERC emplaçant els republicans a fer de 'pal de paller' de l'independentisme, el retrobament entre RCat i ERC va prendre forma a Puigcerdà, justament a 'casa' de Carretero. Un cop Reagrupament va quedar fora del Parlament, els 'reagrupats' de Puigcerdà s'avenien a integrar-se a les llistes republicanes auspiciant que els pactes es reproduïssin a la resta del país. Aquest mateix dimecres al vespre es confirmava que el mateix pacte també prenia forma a Sant Cugat del Vallès. En ambdós casos les candidatures es presentaran sota el paraigua de l'Acord Municipal, és a dir que els vots computaran per a ERC per a la formació dels Consells Comarcals i les Diputacions. Justament aquesta és una de les condicions que posa Solidaritat Catalana als republicans i que, per ara, els impedeix arribar a acords.\n1 de febrer de 2011, 09.38 h\nS'entén que a en Portabella li preocupi la seva supervivència i se la porti fluixa tota la resta. Encara sort que al veure que estan fregant la barrera del 5% no hagi pactat amb el PP ! És la política sense principis que ha practicat sempre. Com quan veient que en Puigcercós anava a per ell va abjurar en fals del socialisme, per seguir després votant-li tot a l'Hereu fins avui. O quan va abandonar en Carod a la seva sort.\nEl que és incomprensible és que RCat, que ha con... Llegir més\n29 de gener de 2011, 00.48 h\nERC va pactar amb el PSC al 2006 després que aquests els donaren un puntelló en el cul i els feren fora del govern, per haver defensat l'Estatut. Gràcies que el grup parlamentari va salvar la legislatura, que si és per Carod i els seus, ERC haguera desaparegut.\nAra, ERC pacta amb qui ha volgut carregar-se-la des de dins i des de fora. Es pot tindre menys autoestima i dignitat, premiant tota la gent que ens ha menyspreat? Així no la votarà ni el tato al final.\n29 de gener de 2011, 00.42 h\n#11 És com si dius que el futbol és xutar el baló. Molt bé! Però el problema arriba quan et poses a xutar la pilota contra la teua pròpia porteria.\n28 de gener de 2011, 16.50 h\nERC i Rcat no fa falta que pactin per poder fer ombra a SCI. Laporta ja va dir que només es presentaria a Barcelona si les enquestes li eren favorables, o sigui que no ho deu tenir tan clar com els seus "fans".\nPer cert, com a curiositat, veient els missatges #17, 18 i 19 i les hores en que s'han escrit, si jo fos un "conspiranoic" pensaria que hi ha alguna cosa estranya, però segurament deu ser casualitat.\n28 de gener de 2011, 15.04 h\nhahahaha què fort.\nQuin acollonament que deuen tenir els d'ERC i Rcat per pactar junts...\nCada dia m'ho posseu més fàcil perquè voti a Solidaritat.\n28 de gener de 2011, 15.02 h\nI jo que me'n alegro, que ERC i Rcat vagin junts, si són el mateix, ja no poden enganyar més.\nI més que me'n alegro de que Si no hagi anat amb ERC, millor sols que mal acompanyats, els companys d'ERC l'han ben cagada durant tots aquests anys i anar amb gent que ha preferit altres coses que el bé del país, doncs aquest luxe no el podem permetre.\nIndependència més que mai, i SI és garantia.\n28 de gener de 2011, 14.59 h\nVeig bastant nerviosos els d'ERC i Rcat, s'han de tornar a unir per fer caure a SI, això sí que és patètic. Jo pensava que era d'imbècils pactar amb ERC, com deia el senyor Carretero, però tot s'hi val per fer ombra a SI.\nEl dinosaure d'en Portabella ja li tocaria fotre el camp, és trist veure com ha anat per tots els racons, per tal de no deixar la poltrona. I els d'Rcat què dir... ja no saben què fer per fer-se notar...\nApa doncs, que us vagi bé! ^^\n28 de gener de 2011, 13.51 h\n#13 SI franquícia d'ERC? realment has llegit el que dius, o és que t'acabes d'incorporar al món en general?\n#14 El que va perdent el cul per pactar amb qui sigui és en Portabella, no t'equivoquis. Si SI no surt a l'ajuntament de BCN, no és greu... si Esquerra no supera el 5%, és el final de la carrera política del Portabella.\n28 de gener de 2011, 12.28 h\nJa es va veient qui té interès en arribar a acords i qui vol només figurar a primera fila (i si pot ser al centre)...\n28 de gener de 2011, 12.01 h\nVeig cert nerviosisme, per no dir acollonament, entre els solidaris.


PROTOTIP D'IPAD ROBAT DURANT EL ROBATORI DE CUPERTINO - TAULETES\nPrototip d'iPad robat durant el robatori de Cupertino\nEls lladres que van colpejar una casa a la ciutat natal d'Apple, Cupertino, a principis d'aquest mes, van sortir amb un article més valuós del que sembla.\nD'acord amb la Notícies de San Jose Mercury , els lladres es van endur aparells electrònics, medicaments amb recepta i diners en efectiu valorats en 7.500 dòlars. Però també van agafar un article que podria valer molt més, almenys per a Apple: un 'model de prova' d'iPad no destinat al públic en general.\nEn aquest moment, no està clar si es tracta d'un prototip actual o d'una versió antiga, va dir el document. Si es tracta d'un model nou, el dispositiu podria contenir algunes pistes sobre el que Apple té reservat per al seu iPad de nova generació.\n'Encara estem investigant tot sobre aquest cas', va dir el portaveu del xèrif, el sergent. James Jensen va dir al diari. La víctima va dir a les autoritats que entre els objectes robats hi havia 'un model de prova d'iPad d'Apple'.\nSegons els informes, el robatori va tenir lloc durant un incident del 5 d'abril en què un home no identificat d'uns 20 anys va ser segrestat i robat després de conèixer una dona a través d'un anunci en línia. La policia ha acusat dues persones en relació amb el cas, però no ha recuperat el prototip de l'iPad.\nRumor: un iPad més nou i més gran tindrà una pantalla de 12,2 polzades i més altaveus\nSi l'iPad robat és realment un prototip actual, aquesta no seria la primera vegada que un gadget d'Apple desapareix abans del llançament. L'any 2010, un prototip d'iPhone 4 es va perdre en un bar de Redwood City, Califòrnia i, posteriorment, va quedar a les mans del bloc tecnològic Gizmodo, que va pagar 5.000 dòlars pel dispositiu. Llavors, el 2011, un prototip d'iPhone 5 va desaparèixer en un bar del districte de la missió de San Francisco, tot i que alguns van especular que l'incident només va ser un truc publicitari donada la seva similitud amb el cas de l'any anterior.\nMentrestant, el 2012, uns lladres van irrompre a la casa del difunt Steve Jobs de Palo Alto i van robar ordinadors i objectes personals per valor de més de 60.000 dòlars. ABC va informar . El lladre més tard té set anys a la presó.\nRevisions de casos de surface pro 3\nps4 desactiva l'actualització automàtica\nImpressió a doble cara epson et-2760\nEncaminador Gigabit sense fil Asus rt-ac3200 tribanda ac3200\nms tot en un teclat multimèdia


PIMEC Catalunya Central renova la seva Comissió Executiva\nLa nova executiva, que té una mitjana d’edat de 48 anys, comptarà amb un 23% d’empresàries\nPIMEC Catalunya Central ha renovat la seva Comissió Executiva, que iniciarà el nou mandat amb Esteve Pintó al capdavant. El Comité Executiu ha aprovat els nous òrgans de gestió de la patronal a la Catalunya Central, que s’han renovat un 15%, compten amb un 20% d’empresàries i una mitjana d’edat de 48 anys.\nPel que fa a la representació per sectors a la nova executiva, un 33% són empreses de serveis, el 19% són de l’àmbit del comerç, un 10% industrials, un 10% d’agropequari, un 10% de la construcció i el 24% restant són col·lectius.\nEsteve Pintó ha explicat que en aquesta nova legislatura, PIMEC Catalunya Central seguirà “treballant projectes que impulsin l’economia i l’ocupació del territori”, així com “intensificar la presència a les comarques centrals per estar al costat del teixit empresarial”. També ha assegurat que es potenciarà el creixement dels Joves Empresaris de la patronal.\nPinto tindrà com a vicepresidents als empresaris Ignasi Llobet (Supermercats Llobet), Josep Maria Costa (AICO) i Josep Maria Pujol (Constructora de Calaf). La resta de membres que ocuparan una vocalia són: Josep Gonzàlez (Soldeber), Montse Macarulla (Tarin Assessors), Sergi Macià (President PIMEC Joves Empresaris), Dani Mauriz (Escola Montserrat), Ricard Pio (Gremi Instal. del Bages i Berguedà), Tania Infante (UBIC Manresa), Francesc Selga (Hidroelèctrica Selga), Mercè Torras (Bufet Roqueta – Torras i associats), Joan Vila (The Cyclery), Guillem Vilà Vila (Excavacions Vilà-Vila), Sita Salido (Inllobsa) i Gemma Rojas (Endepro).


El Museu Maricel de Sitges reivindica la modernitat de l’art rossellonès de principis del segle XX\nPeralada ovaciona Serrat en l'estrena de la gira a Catalunya de 'Mediterráneo da Capo'\tPeralada ovaciona Serrat en l'estrena de la gira a Catalunya de 'Mediterráneo da Capo'\nVilafranca es converteix en un gran maridatge de vi, gastronomia i jazz amb el 12è Vijazz Penedès\tVilafranca es converteix en un gran maridatge de vi, gastronomia i jazz amb el 12è Vijazz Penedès\nEl Festival Grec porta la gentrificació del carrer a l'escenari\tEl Festival Grec porta la gentrificació del carrer a l'escenari\nAMPLIACIÓ:Borràs, en la visita al Museu de Lleida: "S'està treballant per cobrir l'espai buit, que colpeix i recorda el que no hi ha"\tAMPLIACIÓ:Borràs, en la visita al Museu de Lleida: "S'està treballant per cobrir l'espai buit, que colpeix i recorda el que no hi ha"\nBorràs, en la visita al Museu de Lleida: "s'està treballant per cobrir l'espai buit, que colpeix i recorda el que no hi ha"\tBorràs, en la visita al Museu de Lleida: "s'està treballant per cobrir l'espai buit, que colpeix i recorda el que no hi ha"\nEl Canet Rock escalfa els motors d'una cinquena edició marcada per la reivindicació de llibertats\tEl Canet Rock escalfa els motors d'una cinquena edició marcada per la reivindicació de llibertats\nL'INCASÒL inicia la restauració de l'església de Sant Martí de Bescaran, a les Valls de Valira\tL'INCASÒL inicia la restauració de l'església de Sant Martí de Bescaran, a les Valls de Valira\nSons del Món arrenca aquest divendres amb la "millor" dada de vendes de la seva història\tSons del Món arrenca aquest divendres amb la "millor" dada de vendes de la seva història\nL'exposició ‘L’escultor Gustau Violet: art, pensament i territori’ reuneix més d’un centenar d’obres de l’artista transfronterer i altres autors coetanis\nACN Sitges.-Els Museus de Sitges recuperen i reivindiquen l’art del Rosselló de l’època inicial del segle XX amb una exposició centrada en l’obra de Gustau Violet que obre portes aquest dissabte al Museu Maricel. ‘L’escultor Gustau Violet: art, pensament i territori’ es podrà veure fins el 21 d’octubre i agrupa 107 peces, tant seves com d’autors coetanis, procedents de museus catalans i francesos. La mostra posa en valor la relació entre els artistes del Rosselló i del Principat, centrant-se en la figura de Violet, considerat un gran influent en el nexe entre els dos territoris pel fet d’haver introduït algunes idees que posteriorment es van consolidar en el Noucentisme. L’exposició l’organitzen Museus de Sitges amb la col•laboració de l’Ajuntament de Sitges, la Generalitat de Catalunya i la Diputació de Barcelona, i està comissionada per Ignasi Domènech, cap de Col•leccions dels Museus de Sitges, i la historiadora de l’art Ester Barón.\n‘L’escultor Gustau Violet: art, pensament i territori’ presenta obres mai vistes abans al Principat de Catalunya i ofereix un resum de la modernitat que va representar la seva obra en l’art rossellonès de principis del segle XX, quan el Rosselló es va convertir en un laboratori d’experimentació, amb el mateix Violet adoptant un paper rellevant. La mostra és la més completa de l’època vista mai a Catalunya des que Miquel Utrillo va organitzar a la Sala Parés de Barcelona el 1905 l’’Exposició del artistes del Rosselló’.A part de les obres de Violet, la mostra de Sitges també reuneix l’art d’Artistides Maillol, Paul Gauguin, Manolo Hugué, Esteve Terrús, Lluís Bausil, Marcel Giri o George-Daniel de Monfreid, entre d’altres. El centenar de peces exhibides provenen del Museé d’Art et d’Histoire de Narbona, el Museu Nacional d’Art de Catalunya (MNAC), el Museu del Disseny de Barcelona, el Museu d’Art de Sabadell, el Museu d’Art Jaume Morera (Lleida), Museu Terrús d’Elna, el Museu Víctor Balaguer de Vilanova i la Geltrú i els mateixos Cau Ferrat i Museu de Maricel. També s’han rebut préstecs d’arxius, biblioteques, galeries d’art i col•leccions particulars. Rellevància des de l’anonimatGustau Violet està considerat un dels escultors emergents més rellevants en el París dels primers anys del segle XX i, al mateix temps, un dels artistes més compromesos i significats amb la cultura catalana al Rosselló. La seva obra és a pinacoteques franceses i catalanes de renom, però també en espais públics, com el monument que va alçar a Perpinyà el 1924 en homenatge als caiguts a la Primera Guerra Mundial. Junt amb l’escultor Miquel Paredes, també va crear els monuments als morts de la Gran Guerra a Tuïr, Cotlliure, Sant Llorenç de Cerdans i Prada.Violet, autor d’obres de pedra, marbre, coure i terra cuita, va ser un gran defensor de l’anonimat. Per aquest motiu, la majoria de les seves obres eren seriades, amb un nombre limitat d’exemplars. Les seves figures en terracota pentinada estaven inspirades en els treballs del camp i la vida pagesa i representaven els tipus populars del Rosselló, la Cerdanya i el Conflent.


Centpeus: Medicina natural, immigrants i metges\nDe vegades topes sense esperar-ho amb petites joies que t’alegren el dia. Això és el que m’ha passat avui gràcies a un company que m’ha fet arribar un llibre titulat “Guia de plantas medicinales del Magreb”, publicat per la Fundació Dr. Antoni Esteve. Un tractat sobre les característiques de les plantes fetes servir tradicionalment com a medicaments al nord d’Àfrica. La idea del llibre és més important del que sembla. Amb l’increment en el nombre d’immigrants, els metges es troben cada vegada més sovint amb pacients que a més dels tractaments que els recomanen, també prenen algun tractament tradicional, com sempre han fet.\nEl problema és exactament el mateix que hi ha aquí amb els defensors de la medicina natural. Es dóna per fet que en ser natural no pot ser dolent de cap manera, i això és un error important. A més, com que opinen que aquelles infusions no fan cap mal, moltes vegades ni tant sols ho esmenten al metge. I aquí comencen els problemes.\nIgual que no hi ha fàrmacs sense efectes secundaris, tampoc hi ha infusions, o tractaments naturals sense efectes secundaris. La saviesa popular acostuma a tenir-ho en compte i els entesos ja saben que prendre, quan prendre-ho i en quines dosis. Però aquesta informació és important que li arribi al metge que t’ha de fer una recepta. Moltes herbes tenen contraindicacions amb medicaments o tenen efectes que s’afegeixen al del medicament i caldria adequar la dosi. Si al metge no li dius res és fàcil que el medicament que et doni tingui menys efecte o en tingui massa. I cap de les dues coses és bona.\nAixò ja passava abans, però ara amb els nouvinguts s’hi afegeix el problema de l’idioma a més de les barreres culturals. Per això resulta entranyable anar descobrint els noms de les plantes, que en general són les mateixes que tenim aquí, en idiomes com l’àrab o l’amazigh. Al llibre també hi ha llistat de indicacions i de contraindicacions dels remeis naturals i, sobretot, té una cosa que a mi em sembla extraordinàriament important i que a la majoria de webs i llibres naturistes no trobo. Una llista de referencies on indiquin els estudis que s’han fet per afirmar si una infusió és astringent, antiinflamatòria o abortiva. Massa sovint topes amb afirmacions que no se sap d’on les han tret.\nÉs curiós, perquè sempre sembla que la medicina convencional està absolutament distant de la tradicional. La realitat en canvi és ben diferent. Es fan molts estudis basats en les propietats de tractaments tradicionals. Amb l’aplicació de metodologia científica podem esbrinar per quin motiu una planta és antidiabètica o quin component dels molts que conté és el que fa baixar la pressió.\nAquesta mena d’estudis són els que poden obrir el camí a noves teràpies. Però mentrestant és un plaer repassar dibuixos de plantes ben conegudes i descobrir, per exemple que el romaní (Rosmarinus officinalis) s’anomena “Iklil aljabal” en àrab o “Aza” en amazigh, que es fa servir per tracta la diabetis i que efectivament s’han observat propietats antiglucemiants en experiments en conills. Però també que cal vigilar perquè augmenta els nivells d’estrògens i pot causar avortaments. (Aquí podeu baixar-vos exemples)\nO la magrana (Punica granatum) que, quan era petit, la mare me la preparava amb molt de sucre per berenar i que en àrab és diu “Qashru arruman alhamid’u” mentre que en amazigh s’anomena “Aqshar n arreman mazag”. No cal dir que escrit en caràcters àrabs o amazigs els nom encara és més bonic. La magrana es feia servir per tractar paràsits com la tènia i també és antioxidant, antiviral, antibacterià, antiinflamatori i anti- unes quantes coses més. Naturalment, també té els seus efectes secundaris i les seves dosis tòxiques, però el que m’ha fet gràcia és que el seu contingut en tanins pot fer precipitar alguns medicaments. Un cas típic en el que cal advertir al metge. Simplement separant en el temps la presa del medicament i la de la magrana s’evitaria aquest problema. Però de nou, per poder adoptar aquesta precaució tant senzilla el metge ha de saber que el pacient s’ho està prenent.\nAquí cal especificar que també és important que el metge estigui informat d’aquests efectes dels productes naturals. Una cosa que, en un temps de super-especialistes, també cal promoure.\naixò últimi que el metge realment conegués el pacient, els seus costums, la seva dieta ... uf! què difícil en cinc minuts!\nAi! Aquest és un altre problema endèmic i de mala solució. Bé, la solució és fàcil: posar mes metges que tinguin més temps. Però això costa calers.\nen primer lloc, que no fem vaga del bloc avui? ;-)\nsi normalment els metges quan recepten ja no acostumen a tenir en compte les ineteraccions amb nutriens d'una dieta noraml... ara vols que a més tinguin en compte tot aquest grapat d'informació .... si que se'ls hi complicarà la vida!!!!\nAquest es un post de serveixs minims!\nI pel que f aals metges, aqu nomes comento com haurien de ser les coses. Com son en realitat és un altre problema, es clar.\nUo!! Quin llibre més interessant! Tot i que la làmina que has posat a dalt em porta una mica de mals records... com vaig suar dibuixant plantes!\nJo mai he comentat al metge si prenia farigola, te, rooibos o coses així... si he de medicar-me, ja ho faré!\nEL llibre és ben entretingut. I si les làmines ja te les donen dibuixades, doncs millor.


Actualització dels costos socials i ambientals de la Regió Metropolitana de Barcelona l'any 2008. M2009 - ATM-Actualitzacio-dels-costos-socials-i-ambientalsa - RDITES - Mediawiki\nActualització dels costos socials i ambientals de la Regió Metropolitana de Barcelona l'any 2008. M2009\nPlanificar la mobilitat de la Regió Metropolitana de Barcelona (RMB) tenint en compte tots els modes de transport de passatgers/eres i mercaderies, d’acord amb els principis i objectius de la Llei de la mobilitat i les Directrius nacionals de mobilitat, i en coherència amb el planejament territorial vigent a la Regió Metropolitana de Barcelona (RMB).\n, Actualització dels costos socials i ambientals de la Regió Metropolitana de Barcelona l'any 2008. M2009, Memòria de recerca i innovació 2009 (2009). Vol. Autoritat del Transport Metropolità, 1 URL https://rdi.dtes.scipedia.com/s/ATM-Actualitzacio-dels-costos-socials-i-ambientalsa\nAltres participants: SENER\nPeríode: març 2009 - octubre 2009\nA l’àmbit del Pla director de mobilitat de la Regió Metropolitana de Barcelona (pdM) i per planificar la mobilitat de l'RMB un dels objectius d’aquest estudi és l’actualització, a l’any 2008, dels costos anuals del transport dins de l’àmbit de competència de l’ATM, realitzat per a l’any 2006, amb la finalitat d’adaptar-lo a l’escenari de referència del pdM.\nCom a objectius complementaris, es plantegen la millora i el complement d’algunes de les metodologies de càlcul adoptades en el darrer estudi, amb l’estimació dels costos resultant i la realització d’una anàlisi comparativa amb l’estudi anterior.\nEls treballs s’han estructurat en les fases següents:\nRevisió de les metodologies per obtenir les variables funcionals i les de mobilitat, així com els costos interns i externs.\nObtenció dels costos per a l’RMB referits al 2008, tant en termes totals com unitaris.\nAnàlisi comparativa dels costs obtinguts i els de l’anterior estudi dels costos de l’RMB, de l’any 2006, pel que fa als costos interns i externs.\nResultats dels costos interns pels diferents modes de transport durant l’any 2008 (mercaderies)\nResultats dels costos interns pels diferents modes de transport durant l’any 2008 (passatgers)\nEn aplicació amb la metodologia i pel que fa als costos interns, s’han obtingut els resultats que apareixen en la figura 1, dels quals cal remarcar:\nEl conjunt dels costos interns del transport ascendeix a 52.218 MEUR.\nDel total de costos, 23.042 MEUR són de viatgers/eres i 29.176 MEUR són de mercaderies, que en termes relatius és equivalent al 44% i al 56% respectivament.\nDins de l’apartat referit als viatgers/eres, el 16%, 3.604 MEUR, són del ferrocarril, mentre que els relatius a la carretera representen el 84% restant, amb 19.437 MEUR.\nEls costos suportats per les empreses operadores dels modes de carretera signifiquen el 10% de les despeses totals de la carretera, mentre que els de les persones usuàries són els majoritaris, amb el 90%. La causa fonamental d’aquest fet rau en els elevats costos de temps invertits per les persones usuàries en el transport.\nGran part de les despeses del ferrocarril són suportades per les persones usuàries, amb un 79%, a causa bàsicament de la valoració del temps invertit en l’ús del mode de transport. Els costos de les empreses operadores representen el 21% del total.\nQuant a les mercaderies, hi ha una diferència diàfana de repartiment entre els modes ferrocarril (0,3%) i carretera (99,7%).\nContràriament al mode de viatgers, gran part de les despeses de les mercaderies són suportades per les empreses operadores, el 80% en carretera i el 72% en ferrocarril.\nCostos mitjans en termes d’euros / vehicle-km en el transport de viatgers.\nModels de finançament del transport públic


L’objectiu és fomentar la contractació de barberencs i barberenques en situació d’atur, subvencionant 6 dels 12 mesos de les despeses salarials i de Seguretat Social.\nL’Ajuntament de Barberà del Vallès, a través de la Fundació Barberà Promoció i amb el suport econòmic del Pla Metropolità de Suport a les Polítiques Socials Municipals 2016-2019 de l’Àrea Metropolitana de Barcelona, vol establir una línia de subvencions públiques a empreses i autònoms per al foment de l’ocupació efectiva mitjançant la contractació de persones desocupades de Barberà del Vallès.\nEs tracta d’una iniciativa que té com a objectiu subvencionar a totes aquelles empreses i/o autònoms que compleixin els requisits per a la contractació de persones desocupades com a mínim durant 12 mesos, essent subvencionables les despeses salarials i de Seguretat Social dels 6 primers mesos.\nEl consistori subvencionarà el 50% del salari brut de les persones que es contractin per 12 mesos.\n• Màxim de 1.200 euros/mes en el cas del grup de cotització 11.\n• Màxim de 1.300 euros/mes en el cas del grup de cotització 10.\n• Màxim de 1.400 euros/mes en el cas del grup de cotització 05-09.\n• Màxim de 1.600 euros/mes en el cas del grup de cotització 01-04.\nLes entitats interessades es podran beneficiar d’un màxim de 50.000 euros per sol•licitud.\nLes sol•licituds es poden presentar a les Oficines d’Atenció a la Ciutadania fins al 21 d’abril de 2017 o fins esgotar pressupost.\n← Barberà celebra el Dia Internacional del Voluntariat amb les entitats i l’Ajuntament\nNova convocatòria de subvencions a projectes municipals d’autoocupació →


publicat el 13/4/2021\nEls aficionats i professionals de l’escriptura tenen l’oportunitat de participar en el Premi Literari de Teatre la Carrova, que enguany celebrarà la seva setzena edició. El guardó, de caràcter biennal, està convocat per la regidoria de Cultura i Memòria Històrica de l’Ajuntament d’Amposta i l’Institut d’Estudis Comarcals del Montsià (IECM). El seu objectiu és incentivar i reconèixer l’escriptura teatral. "El Premi de Teatre La Carrova és una iniciativa molt bona per donar valor al teatre i a les autores i autors del territori", explica Inés Marti, regidora de Cultura i Memòria Històrica.\nLes obres que es presentin al Premi han de ser originals i inèdites, escrites en català i sense compromisos de publicació ni representació. En l’edició d’enguany, tant la temàtica com l’extensió són lliures. Això sí, s’admetrà una sola obra per participant.\nLa persona guanyadora obtindrà un premi de 3.000 euros, que es farà efectiu en un únic pagament per transferència bancaria. A més a més, l’IECM i l’Ajuntament d’Amposta disposaran la publicació electrònica de l’obra i intentaran que es representi amb alguna de les companyies de teatre local d’Amposta o de les terres de l’Ebre.\nEls treballs es lliuraran amb un sobre tancat. A la part exterior haurà de figurar el títol de l’obra i un pseudònim, en lloc del nom de l’autor o autora. A l’interior del sobre hi hauran de constar les dades personals, tal com s’especifiquen a les bases. Per participar, els i les interessades hauran de presentar, amb data límit el dia 1 de desembre de 2021, una sol·licitud-instància al Registre general de l'Ajuntament d'Amposta, bé presencialment o bé amb el model normalitzat d’instància genèrica que està a disposició a la web de la institució. Un cop realitzat aquest tràmit, s’haurà de fer arribar una còpia del treball a l’Arxiu Comarcal del Montsià abans del 15 de desembre del mateix any.


de setembre 2021 ~ Aire de Muntanyes\nLa Gran Fira del Mon de la Bicicleta\nAquest passat cap de setmana a Girona es presenta la Sea Otter Europe, la gran fira de la bicicleta que després d’una parada per a la Covid, ha tornat a arribar amb molta força.\nMoltíssima gent en els tres dies que va durar la cosa, molts expositors i paradetes vàries a part de les moltes competicions que si varen realitzar, va fer que la comunitat de la bicicleta és desplaces per gaudir de la bicicleta i el món que l'envolta a l'espai firal de Girona.\nLa veritat és que vàrem arribar i tot estava col·lapsat per autocaravanes, furgonetes i com he dit molta gent, per trobar aparcament era un pèl complicat, molts inclosos i passaven els tres dies, això demostra tot el mundillo que mou el món de la bicicleta i potencial econòmic que tot això comporta.\nPerò bé, fem una petita volta pel que va ser la fira i com a petit resum, molt petit, podem comentar quatre cosetes per fer-nos una mica a la idea.\nPrimerament i descaradament, les EBIKES han arrasat, ens agradi el tema més o menys o molt poc, les marques veuen un gran mercat i les bicis no són gens barates, qui no vulgui suar aura de pagar. L’altre tema que totes les marques estan petant són les GRAVEL, podem dir que Girona es respirava Gravel per tot arreu, són les noves tendències, per bé o malament, però el mercat mana i aquests dos sectors són els que avui dia estan pujant com l'espuma. MTB i "flaques" també i tenien lloc, però mes restingrit, potser mes al tema competició.\nAixò per un costat, qüestió vestimenta, la cosa cada cop està més cara i més pijotera, tot molt macu i molt tècnic, vindria a ser com el que esta passant al SKIMO.\nTambé podem observar com cada cop la gent aposta pels viatges o les estades per practicar la bicicleta de qualsevol modalitat i això ha fet que molts vegin una nova oportunitat per un nou turisme.\nAquí Catalunya, per exemple tenim el cas de Lloret de Mar que aposta fermament per un nou sistema de turisme més enfocat de cara a l’esport, i fora d'aquí tenim Andorra amb forta proposta i un dels estands més grans, o nous espais com la Comunitat Murciana, una única representació espanyola o un altre cas el de Polònia que obre la porta a noves modalitats de turisme de bicicleta.\nViatjar desplaçar-se amb bicicleta, nous mercats, com el cas de l’empresa de transports holandesa: https://www.care4luggage.com/.\nTambé molt d’espai per empreses de productes de neteja i lubricants, nosaltres vàrem parlar amb els de NZERO, de Girona, que han creat una nova gamma de productes desengreixats i lubricants no contaminats. Que ja tenen també un nou catàleg de ceres orgàniques per SKIMO, incloses les de pells de foca, avui dia treballant per POMOCA, ja veieu producte de proximitat.\nTambé ens va agradar molt, retrobar dins de tot aquest món de marques tan potents, l'amic Campmajor que encara va foten bicis, amb estructures cada cop més difícils.\nPotser faltaven marques però varen ser: BH, Orbea, Canyon,BMC, Corratec i Fisher,Factor,GasGas,Granville,Intense,Öhlins,Riese&Müller,Scapin,Scott,Megamo,Ghost,3T,Abus,Cube,Intense,MMR,Lapierre i moltes més.\nBé es podrien explicar moltes coses tècniques que no donaríem la vast i que tampoc i entenem gaire, això és un petit format de resum, però sembla que el negoci de la bicicleta està en la seva esplendor.\nDiuen que potser el tema de les Fires té un final o potser com diuen els de Tradebike: una nova era.\nI res si voleu més coses del món de la bici el pròxim 5 als 10 d'octubre a BCN : CicloBCN21.\nCircular BTT per les Guilleries\nDe nou aquesta setmana el temps ens fa una mala passada i la ruta que teníem prevista de dos dies per les Guilleries, l’hem d’arreglar per fer-la en sols una jornada, que hi farem!!\nArribem a Cantonigròs en un dia força emboirat i frescot. I amb aquesta fresca comencem a pedalar tot anant a buscar el circuit 4 del centre BTT, que seguirem força estona. Amb les boires que van jugant entre el bosc arribem al Pla d’Ardura, on trobem una pista que seguirem a la dreta per al Camí de Rupit a Tavertet fins a arribar, tot passant per unes boniques masies, a Tavertet, un poblet ben bonic i amb unes vistes fenomenals dels Cingles i del pantà de Sau, amb el Montseny al davant.\nSortim del poble i comencem una bonica pujada amb vistes, ja que la boira s’ha esfumat i el sol deixa pas a una mica més de caloreta. Seguim per la pista en bon tros asfaltada, tot passant per l’Alberg de l’Avenc i una mica més endavant els Pujals , seguim la pista ja sense asfaltar en baixada i girem a la dreta tot deixant la pista principal i comencem una primera baixada, una mica tècnica, ja que les pedres i el camí estan força humits, el que comporta mirar de no fotret una relliscada. Trobem una pista, respirem i seguim a Rupit a on en aquestes hores del dia està a petar de gent.\nAnirem cap a Santa Magdalena, primer per un camí empedrat fins a creuar un pot, a partir d’aquí, pujada per roca mullada, millor baixar de la bici fins a arribar a l’ermita. Seguim per la pista de Vilanova de Sau en baixada, fins encreuament que girem a la dreta per anar a visitar l’ermita de Sant Joan de Fàbregues. Reculem per recuperar de nou la pista i seguim la baixada cap el Salt de Sallent, molta gent, no fem ni una foto, seguim en forta pujada, per anar resseguint els cingles una bona estona, fins que trobem un encreuament, a la dreta cap el Far, nosaltres anirem cap a l’esquerra per la pujada que va per al Torrent de Gravet, amb el seu magnífic bosc.\nAnirem a sortir a la carretera d’Olot, la seguim un tros i girem a l’esquerra ara el nostre destí és anar a veure les Roques Encantades a prop de la Salut.\nUn cop feta la visita per aquest indret tan encisador, tornem a buscar la pista que ens portarà al Collet de l’Arç i Pla dels Alemany. Per aquí ja podem apreciar la silueta del Puigsacalm i les planes dels Hostalets. Passem per al sec Estany del Coll, tot prenent direcció a Can Torrent i el camí dels Falgars de la Devesa, anirem seguint una bona estona el Camí de Sant Jaume, que deixarem per agafar una pista a la dreta en forta pujada i forces rocs, cap al Coll de Saiols. Ara sí que podem dir que hem acabat la pujada, o no?, corriolet molt guapo i de bon fer que ens portarà en baixada, de nou a la pista del Camí de Sant Jaume i cap a la carretera d’Olot. La creuem i anem per un corriol que surt al davant, carai encara falta pujada, i una bona traca final de trialera mullada que fem a peu. Ja tenim el poble a tocar i ho farem per un bonic corriol entre camps i un passeig, diuen dels enamorats.\nUna bona sortida d’uns 53 km i 1300 de desnivell, amb molt bones vistes i magnífics i frondosos boscos que de ben segur que en quedarem ben contents.\nPer fer un menjuc a la sortida del poble, direcció Rupit al costat de l’Hotel Residencia i trobem una petita gasolinera que ara és un bareto, molt bon embotit, proveu la “pilota” i la gent que ho porta són molt simpàtic i agradables, amb bones vistes cap al Pedraforca i Serra d’Ensija.\nFórem: el nano de Camprodon el Salme, J.j Padnon, Regi, Artur i jo mateix, en total unes 6 hores, però amb forces parades, per admirar el paisatge, les ermites i les masies que anirem trobant per al camí.\nSau al fons\nPuigsacalm al fons\nSota les faldes del Moixeró en BTT\nBalandrau per la directa\nPic de Pessons tot fent el circuit dels estanys


BLOG DE L'ORIOL MASACHS: de maig 2009\nNOU SECTOR D'ESPORTIVA: EL CASTELL MARRÓ (MONTSERRAT)\nAquest és un nou sector que el Martí ens va ensenyar el dissabte després d'escalar a la Panxa del Bisbe (Montserrat).\nLa zona s'anomena el CASTELL MARRÓ, sector ZONA PROHIBITIVA. És un sector on la via més fàcil és un 6a i la rest ja us podeu imaginar. Vem començar amb un 6a de ximeneia, una passada!, per després provar un 6b+. El Ramón la va obrir de primer, i suant la tinta xina!!! El perdonarem però perquè no és un grau que li hagi de costar excessivament, però ja se sap, un dia dolent el pot tenir tothom. Jo la vaig provar de 2n. Feia ja temps que no escalava aquest nivell i de primer... buf, després de veure patir el Ramón no estava del tot segur.\nA continuació ens vem passar a un 6b i aquesta vegada sí, de primer. Alguna que altre penjada..., i amb cintes...., però me'l vaig treure! El dia no va donar per més. Entre les 5 o 6 vies que vem obrir amb en Josep a la Panxa del Bisbe i després la rematada de la Zona Prohibida..., ja no hem quedava pila per res més.\nEspero que sigui un sector que amb el temps pugui encadenar-me alguna de les vies que apareixen en el mapa. La veritat és que estan impecables, noves i està a l'ombra!!!!\nPublicat per Oriol a 18:48 2 comentaris: Enllaços a aquest missatge\nCLASSICA A LES AGULLES AMB JOVES PROMESES\nAquest diumenge vem quedar per fer clàssica a les agulles de Montserrat. Una cordada entre el Martí i la Kati i, una segona de tres: en Ramón, el seu fill Pau i jo.\nLa veritat és que no m'havia acostat mai per la cara Nord de Montserrat i em va semblar molt maca. Deixant el cotxe al pàrking la Massana vem enfilar pel camí fins a les mateixes agulles, fent un tros del camí dels Frares; per cert, molt entretingut i força atractiu (queda pendent per la propera Martí!). Allà ens vem separar les 2 cordades per fer cada unes agulles d'iniciació (entre III i IV)\nQui diria que amb 9 anys en Pau escalés tant bé. A sobre era la primera clàssica! Res, ja li he dit al seu pare que me'l reservava com a compi de cordada per quan les cames em facin figa! jeje. Dos llargs entretinguts ens van portar al cap de l'agulla, en Martí i la Kati van tenir algun que altre despiste, però. Sinó pregunteu-li al Martí que be que s'ho va passar fent el segon llarg d'uns 20 m amb només una xapa!!!\nDe tornada amb una mica de presses perquè el Pau i el Ramón tenien compromisos familiars, vem arribar al pàrking. Ens vem despedir fins la propera, però l'aventura no va acabar aquí... Tot just posar la primera marxa, un parell de maniobres per sortir d'aquell raconet on havia aparcat el cotxe i... cotxe travat! Les dues rodes davanteres se'm van caure en un forat i havien quedat colgades. Com el cotxe té tracció davantera no havia forma de treuere'l. Sort d'una gent que havia al costat que amb una corda i un gat el vem poder treure. Buf! quina manera de suar.\nQuan semblava que tot ja havia passat surto del pàrquing i una dona em demana ajuda. El cotxe se li havia aturat perquè s'havien deixat les llums enceses... Així que res, acabava de sortir d'un petit problema tècnic que me'n vaig cap un altre (sort que no era el meu). Vem intentar carregar la bateria i res! Vaig arrossegar el cotxe fins al punt més alt de la carretera per deixar-lo caure a la baixada i res! Al final acompanyo a la família al poble d'on eren (Igualada) i cap a casa. Arribo a les 6h i sense dinar... Quina gana!\nEspero que la propera sortida tingui menys entrebancs, si més no meus. Ajudar als demés no hem fa res. Apa, fins la propera!\nPublicat per Oriol a 18:06 1 comentari: Enllaços a aquest missatge\nBDN-BIKES ES RENOVA\nJa fa uns anys que la tenda BDN-BIKES va obrir les portes al públic. En tot aquest temps la tenda ha estat un lloc de trobada per tots els riders de Badalona, i no només per parlar de bicicletes, sinó de somnis i il.lusions compartits entre amics i amigues que tenen un denominador comú: en Jaume.\nAhir, a portes tancades, en Jaume ens ensenyava als 4 gats les seves noves samarretes. Mica en mica la tenda va agafant ressò, mica en mica va agafant color i estil. I és que no es pot parlar de Badalona sense parlar de la tenda, ni es pot parlar de la tenda sense el Jaume.\nQue no us agafi el tren, jo ja tinc la nova samarreta de BDN-BIKES!\nPublicat per Oriol a 14:46 1 comentari: Enllaços a aquest missatge\nEtiquetes de comentaris: BDN-BIKES\nSLOPSTYLE A BDN\nTot va començar amb el famós salt de les "olles". Una zona de muntanya ideal per a fer salts i passar una bona estona amb els amic s de la bici. Moltes estones són les que s´han passat remodelant salts i refent-los dels que no els han vist amb bons ulls...\nEls anys han anat passant i han anat apareixent circuits de bicicleta a Premia (La Poma) a Terrassa, Sant Llorenç, etc., però l'ajuntament de Badalona mai ha escoltat les neces sitats d'aquest col.lectiu. És ara quan les olles va prenent força gràcies a una sèrie de gent, sobretot una en especial, que amb moltes hores de suor, ganes i il.lusions per passar-s'ho bé i aprendre construint ha finalitzat un primera sèrie de salts en aquest indret.\nActualment l'Ajuntament de Badalona té previst col.locar una zona per a les bicicletes, però ja sabem tots que les coses de "palacio van despacio..." i que, l'ajuntament només funciona si hi ha la possibilitat de fer-se ressó polític o treure'n algun profit; per això, parlant per la boca de tots els riders de Badalona. Gràcies al nostre petit gran ingenier per aquests salts.\nUn consell però, les ganes per fer coses és important per moure la gent, però no cal deixar-se la salut, cal descansar i demanar ajuda quan faci falta i, ser un pel més pacient!\nPublicat per Oriol a 21:03 1 comentari: Enllaços a aquest missatge\nEtiquetes de comentaris: Freeride\nDANNY MACASKILL SUPERA L'INSUPERABLE\nL'altre dia la Laura em va deixar un link d'un corredor de trial-street que es diu DANNY MACASKILL en el Facebook i em vaig quedar de pedra. Ja tenia videos d'aquest element però el que em va passar la Laura... buf! Doneu-li una ullada no tinc paraules...\nPublicat per Oriol a 7:42 1 comentari: Enllaços a aquest missatge\nEtiquetes de comentaris: Bike-trial\nDEIXAR LES PORS\nLa por, ui, quina por! No hi ha pitjor mal que viure amb la por al cos. La por ens pot ajudar en certs moments perquè ens manté en alerta constant i ens evita de mals majors. Però potser aquesta perd el seu sentit en la nostra societat actual.\nLa por a sentir-se diferent, la por a sentir-se sol, la por al fracàs i moltes altres pors ens limiten a fer passos que potser serien vitals pel nostre creixement sols i en societat. No vull dir amb això que la nostra actitud hagi de ser despreocupada i pocreflexiva, però a vegades ens aniria bé poder fer alguns passos sense donar-li masses voltes al mateix punt; sinó és així, podem entrar en un cercle viciós molt potent que ens allunyaria cada cop més de la gent, de nosaltres mateixos.\nLa por no és amiga de l'estima ni de la confiança, per això l'excés de por ens pot tancar moltes portes ja sigui en parella, entre els amics coneguts o desconeguts, a la família o a la feina. En els últims posts trencava una llança a favor de ser cargol, i encare continuo pensant el mateix, però dient també: tot amb una mica menys de por.\nÉs important acceptar la por com a un element de creixement, de superació. Sense la por no tindríem la sorpresa, el neguit, la il.lusió de saber si funcionarà allò que teníem entre mans. És gràcies a ella que moltes coses prenen sentit.\nEm va costar, ho reconec, però l'altre dia vaig tornar a sentir bategar el meu cor, tenia por, però sabia que havia de fer-ho. El pas era important, les pors i dubtes que generaven prendre la decisió oportuna feien córrer la sang pel meu cos, com el nen que descobreix que pot anar amb bicicleta sense rodes i no cau! Quins nervis, quina emoció!\nVa ser el primer pas i suposo que a partir d'ara s'obriran nous camins, noves pors. Però gràcies a elles em sentiré viu. Espero que entre tots poguem resoldre els dubtes de les nostres pors, encare que a vegades el resultat no sigui del tot l'esperat.\nPublicat per Oriol a 0:22 3 comentaris: Enllaços a aquest missatge\nLES COLÒNIES DE L'ESCOLA\nQui no té un bon record de les colònies de l'escola? Les excursions, colònies i sortides haurien de ser obligatòries per a tots els nens i nenes. És en aquest espai fora de l'aula on els petits aprenen alguns dels sabers més importants: saber-se espavilar, demanar ajuda, compartir, riure, plorar i moltes altres situacions necessàries per aprendre a viure.\nÉs en aquests moments on els nens i nenes expresen realment el que els passa per dins i, on els mestres i monitors podem donar un cop de mà per tirar endavant en el seu creixement personal.\nGràcies a tots ells/es els nens podran gaudir d'una manera lúdica la base per a una vida sana i equilibrada. Gràcies a tots ells, en especial als de Mas Banyeres, on els cursos de 4t del CEIP Pau Casals hem pogut gaudir d'unes agradables colònies!\nPublicat per Oriol a 23:26 Cap comentari: Enllaços a aquest missatge\nEtiquetes de comentaris: CEIP PAU CASALS\nESCALADA EN BLOC A TARGASONNE\nAquest cap de setmana m'he tornat a veure amb una colla de ments inquietes: els UT. Ens hem vist les cares al poble de Targasonne, un lloc ideal per fer escalada en bloc.\nTal i com diuen els locals, Targasonne és un caos de blocs de granit. Petits, grans i mitjans blocs de pedra repartits de forma desorganitzada i posats expressament per poder-los escalar; tot un plaer pels nostres gats i un càstig sever pels nostres dits!\nSituats en el càmping de l'Enclave, en el poble d'Estavar, cada dia hem fet una sortida a una zona de l'extens mapa de blocs. La veritat és que és inacavable. Tens roca per fer bloc els 365 dies de l'any! Només cal tenir clar quins són els camins per arribar-hi...\nUn crashpack, uns gats i magnesi són els elements indispensables per escalar en bloc. Eps, i no oblidem una mica de teca, molta aigua i crema solar! Entre bloc i bloc passen les hores; escalar a Targasonne significa perdres en el temps. Només el mal en els dits del peu o de les mans són un bon indicador de que l'escalada a arribat al seu final. I no serà per ganes, però la pell ha de durar per l'endemà...\nNo només d'escalada hem viscut aquests dies. Tot s'ha de dir que la companyia ha ajudat molt i les idees esbojarrades del Martí i de la Cati, també. Sinó pregunteu-vos què feiem el dissabte a la nit: seguir el partit del Barça-Madrid? Nooooo, sinó fer un bon sopar seguit d'una guerra amb pistoles d'aigua. I és que ni el millor partit del Barça pot aixecar tanta felicitat i somriures com un bon cap de setmana amb els teus amics i amigues a Targasonne.\nPublicat per Oriol a 22:52 3 comentaris: Enllaços a aquest missatge\nEtiquetes de comentaris: Escalada en bloc\nNOU SECTOR D'ESPORTIVA: EL CASTELL MARRÓ (MONTSERR...


Canvi educatiu generat pels projectes d'Aprenentatge Servei · Senderi\nAquesta publicació és el resultat de la recerca realitzada pel Grup de Treball de l'ICE de la Universitat de Barcelona "Canvi educatiu generat pels projectes d'Aprenentatge Servei en els centres d'educació primària i secundària" durant els cursos 2015-2017. Aquest grup de treball-recerca està format per professorat d'Educació Primària i Secundària que ha participat de forma permanent en projectes d'Aprenentatge Servei en els seus centres. Son centres que representen una diversitat de tipologies de projectes d'ApS i que els han estat desenvolupant durant 2-3 anys o més. Aquesta recerca s'ha realitzat en el marc de col·laboració de l'ICE amb el GREM (Grup d'Educació Moral) del Departament de Teoria i Història de la Facultat d'Educació de la Universitat de Barcelona, en un projecte de recerca més ampli del GREM sobre "Aprenentatge Servei. Canvi educatiu i transformació social".\nDurant el procés de recerca s'han intercanviat experiències i els processos de consolidació , s'ha reflexionat de forma sistematitzada sobre els diferents projectes, s'han analitzat i avaluat els diferents dinamismes que intervenien, s'han identificat i valorat estratègies i instruments utilitzats i s'ha estudiat l'impacte dels projectes en els centres educatius des de diferents dimensions.\nCom a resultat de tot aquest procés es presenta aquesta publicació digital que recull les narracions reflexionades i comentades dels diferents projectes i les valoracions de cada un dels dinamismes que intervenen amb una representació gràfica d'aquesta valoració i alguns apunts sobre les línies de millora en cada un dels projectes. Aquest anàlisi vol servir d'exemple de com es pot utilitzar la rúbrica (https://goo.gl/qySRgE) per analitzar i /o avaluar projectes per identificar línies de millora o continuïtat.\nD'altra banda, en aquesta publicació es presenten quins han estat els elements, estratègies o accions que han facilitat la consolidació o sostenibilitat dels projectes en el centre, alguns d'ells amb més de 20 anys d'antiguitat.\nFinalment es presenten les valoracions sobre quins han estat els impactes del fet d'haver desenvolupat els projectes en els seus centres educatius, més enllà dels efectes que hagin pogut tenir directament en les persones assistents al grup. Canvis o impactes, en els aprenentatges de l'alumnat, en l'organització del centre, en la metodologia, en principis pedagògics o educatius i en les relacions amb el context, entre d'altres.\nCom a conclusions i aportacions finals es fa una reflexió de contingut teòric sobre els canvis educatius i institucionals que generen els projectes, els processos de transferència interna que es donen en els centres i la vinculació amb l'entorn, i el potencial d'aquests projectes com a palanca de canvi en els centres educatius.\nPublicació a: http://hdl.handle.net/2445/121667\ntreball per projectes, materials didàctics, educació secundària, educació en valors, educació primària, educació per la ciutadanai, aprenentatge servei


Dies: 17 i 18 d'octubre de 2013 a l'auditori del Museu Olímpic i de l’Esport Joan Antoni Samaranch. Inscripció gratuïta\nEl desenvolupament econòmic és un factor global que afecta a totes les estructures socials. Les situacions de crisis, com l'actual d'occident, impliquen que diversos sectors tinguin l'obligació de reinventar-se per a la seva supervivència. L'esport, indicador de desenvolupament d'un país, és un de les àrees més afecta per la crisi. Per això, la Fundació Barcelona Olímpica en el seu compromís amb l'esport, ha cregut important dedicar aquesta X edició del Fórum Olímpic a l'esport i l'economia.\nInscripció gratuïta: Places exhaurides\nLa X edició del Fórum Olímpic, comptarà amb la presència de diversos experts, procedents del sector públic i privat, que matisaran la situació actual i el model futur econòmic-esportiu. L'objectiu de “Esport i Economia: Models de Futur” és reflexionar i detectar noves vies de desenvolupament de l'esport en el context social actual. Dirigit a: entitats esportives, federacions i clubs esportius, diputacions, consells comarcals, ajuntaments, investigadors, empreses privades i públiques esportives, emprenedors, esportistes, representants, entre uns altres. El Fórum Olímpic són unes jornades que s'organitzen bianualment des de 1995. Consisteixen en una sèrie de sessions amb l'objectiu de reflexionar sobre una temàtica actual en relació a l'esport, amb la finalitat de trobar vies de solució.\nNoticia dijous 17: J.M. Gay de Liébana, Júlia Bosch i Joan Anton Camuñas, ponents d'excepció en la primera jornada del Fòrum Olímpic sobre economia i esport\nNoticia divendres 18: Jornada Final i Conclusions\nLes conclusions han anat a càrrec de Joan Manuel Surroca.\nRedactar les conclusions d’aquest intens X Fòrum Olímpic no és tasca senzilla atesa l’enriquidora aportació dels ponents i del que han dit les personalitats que han participat en les meses rodones en què des de diferents vessants s’ha parlat en profunditat d’Esport i Economia. Potser la millor forma és fer un recull dels més significats missatges, conceptes i propostes que han sorgit en el decurs de les seves dues sessions.\n-L’esport és un element dinamitzador de l’economia i ofereix un gran potencial que cal desenvolupar; és un sector dinàmic malgrat que el seu impacte econòmic està infravalorat si es té en compte la seva repercussió transversal en altres sectors. Cal un reconeixement més ample del paper de l’esport en l’àmbit educatiu, social i econòmic.\n-Catalunya té una interessant situació estratègica avalada pel prestigi i la solvència de Barcelona com una de les capitals de l’esport mundial, però, aprofitant la transversalitat que ens ofereix el sector esportiu, cal internacionalitzar-la en tots els aspectes, no només el competitiu. És a dir, cal explotar al màxim el valor afegit del nostre esport, els recursos del territori i saber vendre’l a l’exterior.\n-Ha quedat clar que per la transversalitat amb altres sectors, l’esport no és un sector en els estrictes termes de l’economia i que té com a suport bàsic quatre eixos a l’hora de generar ocupació: els clubs, el sector privat, el sector públic i l’ensenyament a traves de l’educació esportiva.\n-Catalunya és un referent per a la indústria esportiva en l’àmbit internacional. La indústria esportiva catalana ha resistit molt millor que altres sectors l’impacte de la crisi. Invertir en esport és invertir en un producte de futur. L’emprenedoria és un factor altament positiu.\n-El futur passa per més mercat que patrocini i mes innovació que millora. No es poden seguir els mateixos criteris perquè el món està canviant i en tan sols cinc anys s’han trencat molts paradigmes. No ser sensible a aquesta nova situació suposa quedar fora de joc. La nova eina és el màrqueting amb formes innovadores que permetin obrir nous mercats.\n-No hi ha un sector millor per innovar que l’esport. Cal crear i innovar però sabent qui som i cap a on anem, i que tinguem seny fent el que sabem fer. Cal veure l’esport com un instrument i no com una finalitat.\n-Més que una crisi estem sota els efectes d’un canvi d’època. L’esport està canviant la societat.\nTot i les dificultats que podem trobar-nos en el futur, hi ha espai per créixer i crear ocupació però cal una revitalització creativa del model de gestió. Cal superar la manca d’estratègies a llarg termini i la falta de gestió d’empresa. En definitiva, cal un gran pacte de tots els estaments implicats en el món de l’esport per determinar el marc més adequat.\nRespecte a la UFEC, cal destacar l’important servei que fa a l’hora de dinamitzar el món federatiu, però ara cal que assumeixi la seva projecció internacional.\nQuant a la gestió dels clubs, element bàsic del nostre teixit associatiu, cal mesurar la inversió, un finançament que tendeixi a frenar el deute a curt termini i estructurar adequadament el que sigui a llarg termini, consolidar els ingressos i mai gastar més del que s’ingressa.\n-L’esport base té un equilibri fràgil.\nLa pressió fiscal als clubs i les seves conseqüències ha rebut una crítica unànime. La situació de règim especial aplicada en altres sectors podria ser la solució.\nTotal coincidència en la negativa repercussió que ha suposat l’augment de l’IVA, la qual cosa ha deixat el sector tocat però tot i així hi ha moltes oportunitats.\n-En el futur ens podem trobar amb un seriós problema d’ocupació de persones titulades en formació esportiva a causa d’un sobredimensionament de l’especialització.\nLa fiscalitat a casa nostra crea un greuge respecte a altres Comunitats Autònomes que incideix en la competitivitat i la quota de mercat.\nManca decisió del poder polític per estructurar l’esport professional. L’aportació de diners públics a l’esport professional és competència deslleial.\nEn temps de crisi l’esport perd la seva dinàmica econòmica, s’ha convertit en un objectiu de l’Agencia Tributària. Els clubs sense ànim de lucre, els monitors i el voluntariat han estan víctimes d’una desmesurada pressió fiscal. Contrasta aquest rigor amb el fet que els esportistes d’èlite becats pel programa ADO tinguin exempcions fiscals\nLa llei d’emprenedoria pot canalitzar una solució a la problemàtica però la idea fora la abscripció al règim especial de la seguritat social. Però semblà improbable que sigui així.\n-S’ha passat de la cultura de la subvenció a la del patrocini. El patrocini s’ha de planteijar amb noves estrategies que complertin les tradicionals, en lesquecel micropatrocini i la interacció i l’ús de les xarxes socials juguin un important paper.\nCal una veritable lleide mecenatgesque pensi de debó amb l’esport.\nEls clubs volen un veritable reconneixement a la seva tasca vertebradora no amb paraules sino amb fets.\nEn definitiva tot i la complexitat de la situació d’aquest Fòrum Olímpic surt un missatge esperançador de cara el futur. Es una tasca feixuga i portarà temps però de ben segur que si ens hi posem ho aconseguirem.\nMoltes gràcies per participar en el nostre Fòrum Olímpic.\nFotos Fòrum Olímpic 2013 jornada III ©FBO\nFotos Fòrum Olímpic 2013 jornada II ©FBO\nFotos Fòrum Olímpic 2013 jornada I ©FBO\nIBE: "L'objectiu del pla és fer de Barcelona una ciutat esportivament educativa, competitiva, excel·lent, inclusiva i saludable"\nDeporte Valencia: Valencia, ciudad que Impulsa un sector económico y de conocimiento\nPaeria de Lleida: La generació d’ocupació i l’educació, eixos principals de la política municipal els propers anys\nJuan Porcar: El africano\nJ.M. Gay de Liébana: La nova fòrmula de finançament del R.C.D Espanyol\nJunta de Andalucía: Deporte y Fiscalidad\nDIBA: Esport i Feina: Projecte d’estratègies per la generació d’activitat econòmica i ocupació a partir de l’activitat física i l’esport\nRosario Pedrosa Sanz y José Antonio Salvador Insúa: El impacto de la economía: problemas de medición\nJúlia Bosch: El pes econòmic de l’esport a Catalunya\nJuan-Miguel Fernández-Balboa: Aspectos crítico y cívico del rol de los/las profesionales de la educación física y el deporte: conexiones con la política, la economía y el medio ambiente\nGay de Liebana, Mundo Deportivo "Gay de Liébana cree que Messi puede evitar ir a juicio si regulariza su caso"


Caragols: com netejar-los i 3 receptes fàcils i boníssimes | Gastronosfera\nCaragols: com netejar-los i 3 receptes fàcils i boníssimes\nÒscar Gómez 04/01/2020\nT'ensenyem com netejar bé els caragols i algunes receptes perquè puguis gaudir d'aquests deliciosos i petits animalets.\nEls caragols s'han menjat des de sempre com demostren les restes trobades en jaciments prehistòrics: sembla més fàcil i menys arriscat sortir de la cova a recollir caragols de partir d'expedició per caçar mamuts. Gastronòmicament tenen una carn insípida i elàstica amb un lleuger matís dolç. No destaquen pel seu gran sabor sinó per la seva textura que a alguns enamora i que el converteix en aliat poderós de salses, adobs i altres acompanyants.\nSempre cal mantenir certes precaucions higièniques abans del seu consum: depuració, purga i una mica més de depuració. Si optem per consumir caragols criats en granges d'helicicultura, ja ens arribaran depurats tal com ens comenta Xavier Petràs (Bolets Petràs. Parada número 867 al Mercat de la Boqueria): "La llei obliga a la purga prèvia a la venda. Els caragols comercialitzats ja estan tots nets i se serveixen així des dels vivers de producció".\nLa primera granja de caragols coneguda correspon al patrici romà Fulvius Harpinius, tot i que després de la caiguda de Roma el consum de caragols a Europa va decaure lentament. Va ser el diplomàtic Talleryrand un dels responsables de la seva recuperació i prestigi a França a principis de la S. XIX quan va demanar al cuiner Carême que els cuinés en un àpat en honor del tsar de Rússia.\nCom purgar i netejar bé els caragols\nEn el cas que hagis sortit a caçar caragols, segueix aquestes senzilles regles per depurar:\n1. Purga'ls durant una setmana, idealment en una maia on puguin respirar i circuli l'aire entre ells.\n2. Hi ha qui prefereix tenir-los en un recipient amb farina o fulles de romaní, que a més d'ajudar ala seva depuració també absorbeix part de la inevitable bava dels caragols.\n3. Un cop has netejat els seus intestins durant uns dies, s'han de rentar bé en un recipient amb aigua freda (perquè no s'amaguin), un rajolí de vinagre i sal. Remou-los lentament perquè vagin deixant anar la bava i canvia l'aigua amb sal de tant en tant fins que quedin nets, i l'aigua ja no s'enterboleixi.\n4. És aconsellable deixar-los un cop nets en aquesta aigua amb sal durant algunes hores, encara que no imprescindible.\nCom cuinar els caragols\nAl nostre país cada zona té la seva varietat preferida, ens comenta Xavier Petràs: "a Catalunya es consumeix molt Bover (Helix Aspersa) i Viñal (Otala Punctata), a València el més prestigiós és el Serrano o Vaqueta -el de les paelles- i també el Choneta (Helix Eobaina). Al sud triomfa -a més de la Cabrilla (Otala PUntctata) - el Caragolí (Helix Theba) i a Galícia hi ha uns enormes, tremendament carnosos. Cada espècie té unes aplicacions ideals. Per exemple el bover és ideal per coccions en brasa i el vinyal guisat resulta de carn fina i elegant".\nPer a la cocció directa en foc o llauna, col·loca els caragols sempre amb l'obertura cap amunt. Un llit de sal gruixuda pot ajudar a mantenir-los en la seva posició.\nPer a la cocció en aigua o líquid, és important sempre començar amb aigua freda perquè no s'amaguin i quan els caragols estan fora augmentar la potència de foc per començar el cuinat. És normal que generin molta escuma, treu-la l'escumadora i cou durant 15 minuts a la primera tanda, a continuació escorre'ls i ja els tens preparats per a la cocció final a salsa o guisat que dependrà de la recepta.\n2 kg de caragols purgats, oli d'oliva verge extra, all, julivert, sal i pebre.\n1. Un cop nets, posar cada caragol un a un sobre la llauna, formant files i amb l'obertura cap amunt. Afegir sal perquè no intentin fugir.\n2. Posar la llauna sobre el foc viu (o forn fort preescalfat si no tenim opció de foc / brasa) i deixar que es cuinin cinc minuts.\n3. Afegir el pebre i regar amb un raig d'oli i opcionalment amb una picada d'all i julivert.\nCaragols a la Bourguignon\n12 caragols de Borgonya ja cuits en conserva (de grans dimensions), 115 g de mantega, 3 escalunyes, 1 gra d'all, julivert, sal i pebre.\n1. Picar molt fi les escalunyes amb l'all i el julivert.\n2. Barrejar bé amb la mantega fins a formar un conjunt homogeni i cremós. Salpebrar i tornar a barrejar.\n3. Treure el caragol de la closca i posar en el fons una mica d'aquesta mantega. Introduir el caragol i acabar d'omplir completament amb més mantega d'herbes.\n4. Col·locar en una safata de forn a 220 °C durant uns deu minuts.\nCassola de caragols amb salsa\n2 kg de caragols, tomàquets madurs o tomàquets en conserva, 1 ceba gran, 1 gra d'all, xoriço, 100 g de pernil, 100 g de cansalada o bacó, una caiena, mig got de vi blanc, llorer i oli d'oliva verge extra.\n1. Coure els caragols en aigua amb sal (ja nets i purgats). Bullir durant 10 minuts.\n2. Preparar un sofregit posant a la paella la ceba picada amb l'all i un raig d'oli. Quan ha agafat una mica de color, afegir el tomàquet picat, la caiena i el llorer. Després de cinc minuts, traspassar el sofregit a una cassola de fang. Afegiu-hi la cansalada, el xoriço i el pernil picats i cuinar el conjunt. Rectificar de sal i pebre.\n3. Afegir els caragols i el vi. Coure el conjunt durant uns minuts més.


POLÍTICA - 19/02/2020 09:06 / Redacció\nEl show de la germana de Froilán donant patades a l'aire al mig del carrer\nEl caràcter de Victoria Federica ja el coneixem. Quan tothom es pensava que Froilán seria l'ovella negra de la família i la filla petita de la Infanta Elena seria la bona nena, ara hem vist que és igual o pitjor que el seu germà. Són els qui s'assemblen més al Campechano i ho demostren cada dia.\nEl Mundo ha publicat un vídeo on apareix la néta de Juan Carlos passejant amb una amiga pel carrer. En teoria surten d'estudiar del College for Internacional Studies on hi estudien Administració i Direcció d'Empreses. L'escena s'ha produït quan un cotxe estava fent maniobres d'aparcament i, de manera involuntària, l'ha tocat una mica sense fer-li cap. La reacció seva han estat coces contra el vehicle i un crit de: "Gilipollas".\nLa mala educació de Victoria Federica ha estat molt comentada a les xarxes socials. El cotxe en cap moment puja sobre la vorera, de manera que si l'ha tocat és que ella estava posicionada massa endavant.


[10 dies a presó?] 18 març: concentració a l'ajuntament d'Esplugues - Indymedia Barcelona\n[10 dies a presó?] 18 març: concentració a l'ajuntament d'Esplugues\nTelèfon: 685 269 787\t 11 mar 2009\nEl Jutjat numero 1 d'Esplugues ha decretat l'ingrés a presó durant 10 dies d'un membre de la Plataforma Popular contra el pla Caufec per negar-se a pagar 60 euros per una condemna per desobediència i ser insubmís a l'especulació i a les penes-multa.\nEls jutjats es resisteixen a posar en cerca i captura a l'activista en defensa de Collserola que es nega a ingressar voluntàriament a La Model\nL'activista en defensa de Collserola sobre el qual pesa un ordre d'ingrés a presó de 10 dies ha informat a jutjats que no té intenció d'anar voluntàriament a la presó Model de Barcelona.\nEl jutjat número 1 d'Esplugues que havia amenaçat al veí del poble amb la situació de cerca i captura policial a partir del 9 de març, de moment no l'ha fet efectiva. En el moment en que aquest ordre es faci efectiu, serà empresonat forçosament deu dies si qualsevol policia l'identifica pel carrer.\n.Roda de premsa conjunta amb el col·lectiu crisi que presenta la publicació del 17-M: Podem viure sense capitalisme (com a membre del col·lectiu crisi hi haurà la presència de l'insubmís als bancs, Enric Duran)\n.Davant el silenci del govern local es convoca en rebuig a l'empresonament, al pla Caufec-Porta BCN i a l'aplicació de les penes-multa.\nMés informació en propers comunicats o al telèfon 685 269 787 o al correu paremoselcaufec ARROBA rusc.net\nRe: [10 dies a presó?] 18 març: concentració a l'ajuntament d'Esplugues\nper Led\t 11 mar 2009\nCom us agrada cridar la atenció i fer-vos les victimes del sistema.\nPerque no dieu que gran part de la gent que va anar a les manifestacions del Pla Caufec, el seguent dia de realitzar-se estaben a l'Ajuntament entregant els papers per si els tocaba un pis de protecció oficial.\nSou una colla d'hipocritas, abans d'anar a buscar a fora l'enemic mireu-vos al mirall.\nper des d'esplugues\t 11 mar 2009\nI tu t'has mirat al mirall? I les butxaques?\nTens pis de protecció, llogat, hipoteca? Tenir-l'ho o optar a ell et fa un hipòcrita?\nQui s'ha fet la víctima del sistema?\nNo t'adones que aquesta és una manera com tantes altres de visibilitzar injustícies?\nTens ganes d'introduir debats que no toquen?\nSaps la quantitat de gent que es menja presó perquè no pot pagar multes?\nQuant més et deixis trepitjar avui, més ho faran demà. Tu mateix


S'augura un Mundial de fubtol amb Rècord de Consum de TV en línia | Flumotion\nS’augura un Mundial de fubtol amb Rècord de Consum de TV en línia\nEl passat 2 de juny la FIFA va inaugurar l’International BroadcastCentre (IBC) a Rio de Janeiro. Aquesta estructura de 55 mil metres quadrats operarà com a oficina central, proporcionantimatges als 86/2 titulars dels drets de difusió (de 41 països) i 160 emissores TV amb llicència per al mundial de futbol.\nL’IBC de Rio, serà un dels més avançats centres d’informació en el món durant els mesos de juny i juliol del 2014. Segons declaracions de Jerome Valcke, secretari general de la FIFA “Es tracta d’un component vital,que uneix la Copa mundial de la FIFA amb la resta del món i que assegura que les persones de tot el món disposin de la millor cobertura del nostre bell joc “.\nIBC juga a més un paper fonamental en aquest esdeveniment esportiu, ja que crearà un llegat molt més enllà de la Copa Mundial de la FIFA pel que fa a la infraestructura tècnica de les telecomunicacions pel Brasil. Perquè ens fem una idea de la magnitud de l’IBC, l’any 2010 a Sud-àfrica, 179 emissores de més de 70 països duien aquí a terme les seves produccions ambmés de 13.000 empleats.\nLa FIFA brindarà a les emissores l’oportunitat d’oferir serveis ampliats de continguts, mirant així de satisfer una demanda creixent per part dels espectadors, de gaudir d’una experiència de “segona pantalla”. Aquests espectadors cada vegada veuen més retransmissions de streaming en viu des dels seus smartphones i tablets per això els broadcasters també podran personalitzar les apps i els reproductors de vídeo.\nIngressos rècord de 4 bilions de dòlars\nSegons Austin Houlihan, Consultor Sènior de Deloitte Sports Business Group, “Aquest dijous 12 juny veurem el servei inicial de la Copa Mundial de la FIFA 2014 al Brasil. La Copa del Món té un gran capacitat per generar altes audiències en molts territoris. Per exemple, en els principals mercats europeus, els partits del torneig solen arribar a les audiències esportivesmés altes d’aquest any en particular. El públic alemany per a la Copa Mundial de la semifinalde 2010 entre Alemanya i Espanya va superar els 30 milions d’espectadors. va ser la primera vegada que una sola cadena alemanya havia superat aquest nivell d’audiència “, va dir. “A causa d’aquesta gran capacitat de generar aquests volums d’audiències, els broadcasters i elspatrocinadors paguen enormes quotes per assegurar els drets de transmissió, o estar associats amb el torneig. El torneig de 2014 és probable que generi uns ingressos rècord perla FIFA, hem pronosticat uns ingressos de prop de $ 4 mil milions. –\nAlgunes dades curioses sobre el mundial\nEs jugaran 64 partits i hi participaran 32 equips.\nBrasil comptarà amb 12 estadis, dels quals Maracaná és el més gran amb una capacitat de 73.531 espectadors.\nL’últim mundial va ser seguit per 3,2 bilions d’espectadors que representen un 46,4% de la població total mundial.\nCada partit serà retransmès per 34 càmeres i treballaran 3000 empleats de 48 països.\nLa selecció guanyadora obtindrà un premi de 35 milions de dòlars.